Diari Oficial de la Generalitat Valenciana


Sumari del DOGV 7931, del 05-12-2016 (2016/9037)

Informació pública de l'informe ambiental i territorial estratègic de la modificació puntual número 31 del Pla general.
-----------------------------------------------------------------------------------------------------------------------

### Dades del document

Número de DOGV
:   7931

Data del DOGV
:   05-12-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/9037


Data del document
:   10-11-2016

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * pla d'urbanisme
    * administració local

Informació pública de l'informe ambiental i territorial estratègic de la modificació puntual número 31 del Pla general. [2016/9037]  
En compliment del que disposa l'article 51.7 de la Llei 5/2014, de 25 de juliol, de la Generalitat, d'ordenació de territori, urbanisme i paisatge, es publica el Decret número 1997/2016, de data 9 de novembre de 2016, relatiu a l'informe ambiental i territorial estratègic de la modificació puntual número 31 del Pla general de Petrer:  
Vist l'informe tècnic i jurídic emés per Jesús Quesada Polo, director de l'Àrea d'Urbanisme, i Jesús Puentes Quiles, cap de l'Oficina Jurídica d'Urbanisme, en relació amb l'expedient d'avaluació ambiental i territorial estratègica de la modificació puntual número 31 del Pla general de Petrer, que, literalment transcrit, diu:  
  
«Antecedents  
  
I. Planejament vigent.  
El planejament vigent en el municipi de Petrer el constitueix el Pla general aprovat definitivament per mitjà de resolucions de la Comissió Territorial d'Urbanisme d'Alacant, de dates 28 de novembre de 1997 i 30 de gener de 1998, publicat en el Butlletí Oficial de la Província d??Alacant número 110 de 18 de maig de 1998 i ressenya en el Diari Oficial de la Generalitat Valenciana número 3291 de 22 de juliol de 1998.  
El dit planejament va ser sotmés a avaluació d'impacte ambiental, expedient 105/97-AIA, i es va obtindre la declaració d'impacte ambiental mitjançant Resolució de 2 d'octubre de 1997, del director general per al Desenvolupament Sostenible.  
  
II. Règim vigent grau de l'ús comercial en zona residencial aïllada.  
  
El Pla general en la seua ordenació detallada d'usos per zones d'ordenació urbanística regula en l'article 6.22, relatiu a la zona d'ordenació residencial aïllada, com a ús permés amb caràcter general el comercial tc en grau 3, és a dir, de superfície compresa entre 600 i 1.200 metres quadrats.  
Determinades circumstàncies sobrevingudes han motivat que l'Ajuntament es plantejara la conveniència i oportunitat d'escometre una modificació de l'instrument de planejament general per a possibilitar la implantació en la zona residencial aïllada de l'ús comercial en grau 2 ?de superfície compresa entre 1.200 i 2.500 metres quadrats?, que actualment només es permet en les zones d'Eixamplament i Terciària.  
  
III. Documentació, objecte, àmbit i justificació.  
Documentació: a iniciativa del propi Ajuntament, els serveis tècnics municipals dependents de la Regidoria d'Urbanisme han redactat el document de modificació puntual número 31 del Pla general, així com el document inicial estratègic corresponent, per a sotmetre l'expedient a avaluació ambiental i territorial estratègica.  
  
Objecte: l'objecte de la modificació de planejament consisteix a permetre la instal·lació de superfícies comercials mitjanes en grau 2 ?de superfície construïda entre 1.200 i 2.500 metres quadrats- en l'àmbit de la zona d'ordenació residencial aïllada (RA), subjecta al compliment d'una sèrie de condicions ?en parcel·la amb front de xarxa viària estructural- i amb l'aprovació prèvia d'un estudi de mobilitat, ja que l'actual planejament en l'esmentada zona només permet aquest ús en grau 3 ?de superfície construïda entre 600 i 1.200 metres quadrats?.  
Àmbit: la modificació afecta el sòl urbà i urbanitzable que està qualificat com a zona d'ordenació residencial aïllada.  
Justificació: la proposta de modificació naix perquè des de l'entrada en vigor del Pla general Petrer l'any 1998 els formats de supermercats d'alimentació han augmentat quant a la seua superfície per a adaptar-se a les noves realitats socials, la qual cosa requereix possibilitar la implantació d'establiments de major superfície en les àrees residencials aïllades, que anteriorment tan sols es permetien en les zones d'ordenació Eixamplament i Terciària.  
IV. Inici d'expedient d'EATE.  
Mitjançant Decret d'Alcaldia número 1183, de data 29 de juny de 2016, es va acordar iniciar el procediment d'avaluació ambiental i territorial estratègica de la proposta de modificació puntual número 31 del Pla general; i, en conseqüència, sotmetre el document de modificació conjuntament amb el document inicial estratègic, redactats pels serveis tècnics municipals a consulta de les administracions públiques afectades, per un termini de 20 dies hàbils.  
  
V. Consultes realitzades.  
L'Ajuntament ha sotmés la documentació redactada a consulta de les següents administracions públiques per un termini de 20 dies amb el resultat següent:  
  
Data de consulta Data presentació   
d'informe Administració pública consultada  
07.07.2016 01.08.2016 Direcció Territorial d'Urbanisme d'Alacant  
08.07.2016 15.09.1630 BQ Medi Natural i Avaluació Ambiental-Paisatge  
08.07.2016 02.11.9749 AJ Comerç i Consum  
11.07.2016 € DG de Seguretat i Resposta a Emergències  
  
  
  
Als anteriors antecedents se li apliquen els següents  
  
Fonaments tècnics i jurídics  
  
Primer. Avaluació ambiental i territorial estratègica  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental (LAA), i al dret autonòmic per mitjà de la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP).  
El Reial Decret Legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana (TRLSRU/15), estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació dels efectes de determinats plans i programes en el medi ambient.  
  
Segon. Identificació i valoració dels possibles efectes sobre el medi ambient  
Normativa: l'article 46 de la LOTUP estableix que seran objecte d'avaluació ambiental i territorial estratègica ordinària els plans i programes, així com les seues modificacions, que s'adopten i aproven per una administració pública i l'elaboració i aprovació del quals siga exigida per una disposició legal o reglamentària o acord del Consell, complint els supòsits de l'apartat 1 del dit article, i l'apartat 3 del mateix article 46 de la LOTUP afig que l'òrgan ambiental determinarà si un pla o programa ha de ser objecte d'avaluació ambiental i territorial estratègica simplificada o ordinària, en els supòsits allí previstos i tenint en compte els criteris establits en l'annex VIII de la llei, tot això prèvia consulta a les administracions públiques afectades que es refereixen els articles 48.d) I 51.1 de la LOTUP i d'acord amb les fases de la tramitació exposades en l'article 49.  
  
Document inicial estratègic (DIE): el DIE, al contingut íntegre del qual remetem, conté l'anàlisi de l'objecte de la modificació, de les alternatives i justificació de la seleccionada, i dels efectes previsibles sobre el medi ambient i sobre els elements estratègics del territori. Segons el DIE la modificació ha de tindre una incidència positiva ja que el seu objectiu precisament és evitar majors desplaçaments de vehicles, la qual cosa implicarà també una millora del nivell de soroll i de la contaminació. En tot cas, la implantació efectiva de l'ús està condicionada a un estudi que analitze l'afecció que suposarà des del punt de vista de l'accessibilitat de la via en relació amb altres usos existents i ponderarà les conseqüències de l'ús sobre el teixit industrial i terciari existent en l'entorn. Per contra, tampoc suposarà una major ocupació del sòl perquè es tracta de preveure un mateix ús en terrenys en què ja es permetia la implantació d'aquests en un format més xicotet, però mantenint-se les condicions d'edificabilitat.  
  
Consultes: quant als informes rebuts de les administracions públiques consultades, s'observen les següents consideracions tant de tipus legal com ambiental i territorial que exposem:  
  
1. Servei Territorial d'Urbanisme d'Alacant:  
El Servei Territorial d'Urbanisme d'Alacant, en informe de data 20 de juliol de 2016, considera que la modificació proposada afecta l'ordenació detallada, al referir-se a la regulació detallada dels usos del sòl en cada subzona, per la qual cosa la competència per a l'aprovació definitiva correspon a l'Ajuntament. Des del punt de vista de les competències d'eixe servei territorial, no observa que la proposta contravinga la normativa d'aplicació.  
  
2. Subdirecció General d'Ordenació del Territori i Paisatge:  
La Subdirecció General del Territori i Paisatge, en informe d'1 de setembre de 2016, afirma que la modificació no té incidència significativa en el paisatge, ja que no implica una alteració del paisatge respecte de la normativa actualment vigent, en la mesura que l'ús comercial en grau 3 ja està permés, per la qual cosa no es requerix l'elaboració d'un instrument de paisatge, però sí l'adopció de mesures/condicionants d'integració paisatgística d'acord amb l'article 6.3 LOTUP.  
  
  
3. Direcció General de Comerç i Consum:  
La conselleria competent en comerç ha emés un informe favorable de data 24 d'octubre de 2016.  
  
Tercer. Proposta d'acord.  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del planejament avaluat no influeix en altres plans o programes, no té incidència en el model territorial vigent en el municipi ni produeix increment en el consum de recursos, no suposa afecció sobre elements del patrimoni natural i cultural i, consultades les administracions públiques amb competències afectades, es pot concloure que el procediment d'avaluació ambiental simplificada és suficient per a determinar que la modificació puntual número 31 del Pla general de Petrer no té efectes significatius sobre el medi ambient i el territori.  
  
D'acord amb el que s'ha exposat, es proposa emetre l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual número 31 del Pla general de Petrer, i pertoca continuar la tramitació de la modificació de planejament d'acord amb la seua normativa sectorial, encara que el document d'ordenació haurà de contemplar la possibilitat d'exigència de mesures/condicionants d'integració paisatgística si fóra necessari d'acord amb l'informe emés per la Subdirecció General d'Ordenació del Territori i Paisatge.  
  
Quart. Publicitat i vigència  
L'article 51.7 de la LOTUP regula que la resolució de l'òrgan ambiental i territorial estratègic emesa en el procediment simplificat es comunicarà a l'òrgan promotor i a l'òrgan substantiu que, en aquest cas, coincideixen en el propi Ajuntament, als efectes de continuar el procediment d'aprovació del pla d'acord amb la normativa sectorial.  
  
L'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada del pla.  
La resolució que emet l'informe ambiental i territorial estratègic no serà susceptible de cap recurs, sense perjudici que, si escau, siguen procedents en via administrativa o contenciosa administrativa contra l'acord d'aprovació de l'instrument de planejament.  
  
Cinqué. Òrgan competent  
La lletra c) de l'article 48 LOTUP regula l'òrgan ambiental i territorial, que és aquell que realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques i, en col·laboració amb l'òrgan promotor i substantiu, vetla per la integració dels aspectes ambientals, junt amb els territorials i funcionals en l'elaboració del pla o del programa.  
  
En principi, i amb caràcter general, l'òrgan ambiental i territorial és l'òrgan autonòmic dependent de la conselleria competent en matèria d'ordenació del territori i medi ambient; però la norma estableix que ho serà l'ajuntament del terme municipal de l'àmbit de planejament objecte de l'avaluació ambiental en els casos següents:  
  
«1. En els instruments de planejament urbanístic que afecten únicament i exclusivament l'ordenació detallada del sòl urbà definida en la present llei.  
2. En els instruments de planejament urbanístic que, en el desenvolupament de planejament avaluat ambientalment, afecten únicament i exclusivament l'ordenació detallada del sòl urbanitzable definida en la present llei.  
3. En els instruments de planejament urbanístic que afecten únicament i exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural.»  
  
En el present supòsit, l'instrument de planejament afecta, únicament i exclusivament, l'ordenació detallada del sòl urbà i urbanitzable del Pla general ?que ha sigut avaluat ambientalment?, per la qual cosa l'òrgan ambiental i territorial estratègic és l'Ajuntament de Petrer.  
  
L'òrgan de l'Ajuntament competent, atés que no hi ha norma que ho atribuïsca expressament a un altre òrgan municipal, és l'alcalde president, en virtut de la competència residual ex article 21.1.s de la Llei 7/1985, de 2 d'abril, reguladora de les bases del règim local.»  
En virtut d'això, i en aplicació de les facultats que la legislació de règim local em confereixen, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 31 del Pla general de Petrer, per considerar que no té efectes significatius en el medi ambient, encara que el document de planejament haurà de contemplar la possibilitat d'exigència de mesures/condicionants d'integració paisatgística si fóra necessari d'acord amb l'informe emés per la Subdirecció General d'Ordenació del Territori i Paisatge.  
  
Segon  
Publicar la present resolució en el Diari Oficial de la Generalitat Valenciana, amb indicació que, atés que no és un acte definitiu en via administrativa, no es pot interposar cap recurs en contra, sense perjudici dels que, si escau, siguen procedents en via administrativa o contenciosa administrativa contra l'acord d'aprovació de l'instrument de planejament.  
Cosa que es publica perquè se'n prenga coneixement.  
  
Petrer, 10 de novembre de 2016.- L'alcalde: Alfonso Lacasa Escusol.